Sofia Virta
Sofia Marjanna Virta (sündinud 13. mail 1990 Kaarinas) on Soome poliitik (Roheline Liit). Sofia Virta on pärit veoautojuhi ja lapsehoidja perekonnast. Virta on ülikoolis õppinud eripedagoogikat, ta on kasvatusteaduste magister. 2017. aasta kohalikel valimistel valiti ta Kaarina linnavolikogusse. Sofia Virta on Eduskunna liige alates 17. aprillist 2019. 10. juunil 2023 valiti Sofia Virta Rohelise Liidu esimeheks.